1.		Žiadosť o prijatie do zamestnania
Ján Hladký, Stodolova ul. č. 2, 010 01 Žilina
ABC., s.r.o. 
Ružová 10, 010 01 Žilina
Žilina 1. 9. 2022
Vec:	Žiadosť o prijatie do pracovného pomeru
Na základe predchádzajúceho pohovoru s Vaším zamestnancom, Ing. Vladimírom Milučkým obraciam sa na Vás s písomnou žiadosťou o prijatie do zamestnania vo Vašej spoločnosti. 
Rád by som pracoval vo Vašej spoločnosti vo funkcii colný deklarant. V roku 2010 som úspešne ukončil štúdium na Obchodnej akadémii v Žiline a v rokoch 2011 – 2013 rekvalifikačný kurz „colný deklarant“, takže mám plnú kvalifikáciu na uvedenú funkciu. Zároveň ovládam prácu na PC a aktívne hovorím po anglicky, čiastočne po nemecky. 
Do práce môžem nastúpiť 1. 10. 2022, prípadne po dohode aj skôr. 
Teším sa na pozvanie na osobný pohovor a na prácu vo Vašej spoločnosti. 
Ján Hladký
Prílohy
–	Osobný dotazník
–	Doklady o vzdelaní
–	Zápočet odpracovaných rokov
–	Potvrdenie o zdravotnom stav
Poznámka 
Všetky vzory zmlúv a podaní v tejto časti týkajúce sa pracovnoprávnych vzťahov sú tvorené podľa zákona č. 311/2001 Z. z. Zákonník práce v platnom znení, ktorý nadobudol účinnosť od 1. 4. 2002, naposledy novelizovaný zákonom č. 125/2022 Z. z., platným od 1. 6. 2022. 
Tento právny predpis v maximálnej miere posilňuje zmluvný princíp pracovnoprávnych vzťahov. Pracovný pomer sa zakladá písomnou pracovnou zmluvou medzi zamestnávateľom a zamestnancom uzatvorením pracovnej zmluvy písomnou formou (§ 42 ZP). 
Žiadosť o prijatie do zamestnania môžeme chápať ako návrh zamestnanca na uzatvorenie pracovnej zmluvy.